José Carocca

José CAROCCA LAFLOR [hoSE kaROka laFLOR] (10-an de decembro 1897, Vallenar - 16-an de aprilo, 1966, Santiago de Ĉilio) estis ĉilia skulptisto.

 Vivo 
eta|maldekstra|Busto de José Carocca Laflor en Vallenar.
De sia infaneco li montris kapablojn pri artoj. Fininte siajn mezajn studojn en la urbo Copiapó, li aliĝis al la Akademio de Pentrado en la urbo Santiago. Tie li estis studento de Virginio Arias, kies helpanto li iĝis, kaj de Simón González

Unu el la verkoj, kiujn li efektivigis kun sia instruanto Virginio Arias, estis la surĉevala statuo de Generalo Manuel Baquedano en Santiago kaj la Monumento por la Herooj de Iquique en la urbo Santiago.

Li faris diversajn skulptaĵojn komisiitajn de unuopuloj tra tuta Ĉilio kaj en kelkaj najbarlandoj. Li ankaŭ faris kelkajn verkojn komisie de la registaro de Ĉilio, kiu krome akiris parton de liaj verkoj.

En 1952 li gajnis la konkurson faritan en la urbo Punta Arenas, regiono Magallanes, por la starigo de statuo honore al la patruja eminentulo Bernardo O'Higgins, kiu troviĝas ĝis nun en tiu urbo, en la mezvoja zono de Avenida Independencia ĉe la vojkruciĝo kun 21 de Mayo.

Li verkis per ŝtono, fandita bronzo, kaj betono skulptaĵojn por monumentaj celoj. Li speciale kreis kelkajn skulptoverkojn situantajn en tomboj kaj maŭzoleoj de kelkaj tombejoj; nur en la Ĝenerala Tombejo de Santiago oni trovas 25.

Li krome faris multajn publikajn memortabulojn, premiajn statuetojn, ornamojn, kaj memormedalojn.

Li estis membro kaj samtempe direktoro de la Nacia Belarta Societo, kie ankaŭ funkciis lia metiejo, kaj direktoro de la Lernejo de Aplikataj Artoj.

Li ankaŭ estis elstara direktoro de presitaj komunikiloj en Coquimbo, Vallenar, kaj Copiapó.

Li forpasis en Santiago la 16-an de aprilo de 1966 pro cerba infarkto. Oni faris la mortvigilon ĉe la Nacia Belarta Societo en la Palaco La Alhambra, en la urbo Santiago.

 Elstaraj verkoj 
eta|maldekstra|Monumento por La Vendimia, situanta en Vallenar.
eta|Monumento por la Herooj de Iquique en Santiago.
 La Vendimia, en la urbo Vallenar
 Monumento por la Herooj de Iquique, Centra Bazaro Santiago
 Ĉevalarta Lernejo en 
 Plaza Venezuela en Santiago
 Plaza de la Libertad Santiago
 Parque Balmaceda, Santiago
 Plaza de San Bernardo
 Teraso Alpatacal, Milita Lernejo, Santiago
 Aviada Lernejo Kapitano Ávalos, Santiago
 Escuela de Carabineros de Chile, Santiago
 Parque O'Higgins, Mendoza, Argentina

 Referencoj 

Kategorio:Skulptistoj de la 20-a jarcento